**Projektové stretnutie na Malte**

Učitelia a žiaci sa v dňoch 25. – 29. marca 2014 zúčastnili na projektovom stretnutí v škole St. Venera Primary School na Malte. Projekt s názvom „People – Planet – Profit“ sa venuje životnému prostrediu, uskutočňuje sa v rámci EUPA a Programu celoživotného vzdelávania Comenius.

Na stretnutí sa zúčastnili učitelia a žiaci všetkých partnerských škôl z Holandska, Nemecka, Slovenska a Malty. Dohodli sa na ďalšej spolupráci v rámci projektu, oboznámili sa s maltskou históriou, kultúrou, školským systémom, rastlinami a živočíchmi Malty a obnoviteľnými zdrojmi energie. Prínosom pre žiakov bolo ubytovanie v rodinách, kde „na vlastnej koži“ spoznali spôsob života v tejto krásnej krajine a overili si svoje schopnosti dorozumieť sa v anglickom jazyku.